Αντρί Ραζοελίνα

Κατά τον Σεπτέμβριο του 2025 ξέσπασαν εκτεταμένες διαδηλώσεις κατά των συχνών διακοπών νερού και ρεύματος, προκαλώντας τον θάνατο περισσότερων από 20 ανθρώπων. Σε απάντηση, ο Ραζοελίνα απέπεμψε τον πρωθυπουργό Κριστιάν Εντσαΐ στις 29 Σεπτεμβρίου 2025. Δήλωσε, χωρίς να παράσχει αποδείξεις, ότι ορισμένοι πολιτικοί σχεδίαζαν να επωφεληθούν από τις διαδηλώσεις και είχαν εξετάσει το ενδεχόμενο πραξικοπήματος ενώ απευθυνόταν στα Ηνωμένα Έθνη. Στις 12 Οκτωβρίου, το γραφείο του Ραζοελίνα ανακοίνωσε ότι εξελισσόταν απόπειρα ανατροπής της κυβέρνησής του· μία ανακοίνωση ανέφερε ότι η κατάσταση τελούσε υπό έλεγχο. Ωστόσο, στις 13 Οκτωβρίου, ένας βουλευτής της αντιπολίτευσης ανέφερε ότι ο Ραζοελίνα είχε φύγει από τη χώρα. Ο Ραζοελίνα απηύθυνε διάγγελμα στο έθνος αργότερα την ίδια ημέρα, λέγοντας ότι έφυγε «φοβούμενος για τη ζωή του», αλλά παρέμεινε ανυποχώρητος, δηλώνοντας ότι «δεν θα επιτρέψει να καταστραφεί η Μαδαγασκάρη» και αρνούμενος να παραιτηθεί. Αφού επιχείρησε να διαλύσει την Εθνοσυνέλευση, καθαιρέθηκε και απομακρύνθηκε από το αξίωμα καθώς ο στρατός ανακοίνωσε ότι κατέλαβε την εξουσία.

 Πρώτα χρόνια 
Γεννήθηκε στις 30 Μαΐου 1974.
Γόνος πλούσιας οικογένειας,ο πατέρας του, Ροζέ Ραζοελίνα, είναι Συνταγματάρχης. Στην αρχή εργάστηκε ως επαγγελματίας DJLeaders in the limelight. The Guardian (18 Μαρτίου 2009.. Επίσης, ανέπτυξε επιχειρηματική δραστηριότητα και έγινε ιδιοκτήτης του ραδιοφωνικού και τηλεοπτικού σταθμού VIVA. Είναι παντρεμένος με τη Μιαλί Ραζοελίνα.

 Πολιτική καριέρα 
Ως πρόεδρος του κινήματος TGV - Tanora malaGasy Vonona (Αποφασισμένα Νιάτα της Μαδαγασκάρης), ο Ραζοελίνα αποφάσισε να κατέλθει υποψήφιος για το δημαρχιακό θώκο της πρωτεύουσας. Αντιμετώπισε τον προεδρικό υποψήφιο και πρώην δήμαρχο, Ερί Ραφαλιμανάνα. Εξελέγη δήμαρχος στις 12 Δεκεμβρίου του 2007 λαμβάνοντας ποσοστό 63,3% των ψήφων.

 Σύγκρουση με τον πρόεδρο Ραβαλομανάνα 

Ο Ραζοελίνα έγινε αντίπαλος της κυβέρνησης του Ραβαλομανάνα από τότε που εξελέγη δήμαρχος του Ανταναναρίβο, το Δεκέμβριο του 2007.

Οι σχέσεις του Ραζοελίνα με την κυβέρνηση της Μαδαγασκάρης επιδεινώθηκαν περαιτέρω στις 13 Δεκεμβρίου του 2008, όταν η κυβέρνηση έκλεισε τον τηλεοπτικό σταθμό του οποίου ιδιοκτήτης είναι ο Ραζοελίνα. Ο σταθμός έκλεισε επειδή είχε μεταδώσει μια συνέντευξη με τον εξόριστο πρώην πρόεδρο, Ντιντιέ Ρατσιράκα.Ο Ραζοελίνα, κατήγγειλε την κυβέρνηση για παραβίαση της ελευθερίας έκφρασης και για έλλειψη δημοκρατίας, όπως επίσης ότι ξεπούλησε τα κρατικά εδάφη, ενοικιάζοντας 30.000.000 στρέμματα καλλιεργήσιμης γης της χώρας στην κορεάτικη εταιρία Daewoo για 99 χρόνια.Αntenna, Δεκάδες νεκροί από ταραχές στη Μαδαγασκάρη, 28 Ιανουαρίου 2009.

Ο Ραζοελίνα ζήτησε να γίνει γενική απεργία το Σαββατοκύριακο της 24–25 Ιανουαρίου του 2009 στην πρωτεύουσα Ανταναναρίβο, εναντίον του προέδρου Ραβαλομανάνα, τον οποίο αποκάλεσε δικτάτορα. Ο Ραβαλομανάνα, ο οποίος βρισκόταν σε περιφερειακή διάσκεψη στη Νότια Αφρική, διέκοψε την επίσκεψή του και επέστρεψε αεροπορικώς στη Μαδαγασκάρη. Σε δήλωσή του, ο Ραβαλομανάνα κατηγόρησε το δήμαρχο της πρωτεύουσας για απόπειρα πραξικοπήματος."

Στις 26 Ιανουαρίου του 2009 οι διαδηλώσεις έλαβαν βίαιη τροπή. Οι διαδηλωτές πυρπόλησαν το κτήριο του κρατικού ραδιοφωνικού σταθμού και κατέλαβαν τον ιδιωτικό τηλεοπτικό σταθμό του οποίου ιδιοκτήτης είναι ο Ραβαλομανάνα. Παράλληλα, προέβησαν σε εκτεταμένες λεηλασίες καταστημάτων και επιχειρήσεων σε όλη την πόλη.

Στις 3 π.μ. στις 26 Ιανουαρίου ένοπλοι πράκτορες ασφαλείας της κυβέρνησης φέρονται να εξουδετέρωσαν τον αναμεταδότη του ιδιωτικού ραδιοσταθμού Viva Radio, του οποίου ιδιοκτήτης είναι ο Ραζοελίνα. Ο ηγέτης της αντιπολίτευσης κάλεσε όλους τους κατοίκους της πόλης να παραμείνουν στα σπίτια τους στις 29 Ιανουαρίου του 2009, σε ένδειξη ανυπακοής προς την κυβέρνηση.
 Αυτοανακηρυχθείς πρόεδρος 
Ο Ραζοελίνα δήλωσε στις 31 Ιανουαρίου ότι αναλαμβάνει τον έλεγχο της χώρας λόγω αποτυχίας του Ραβολομανάνα να αναλάβει τις ευθύνες του. Ο ίδιος τόνισε ότι θα ζητούσε από το Κοινοβούλιο την άμεση παραίτηση του προέδρου και επίσης το κλείσιμο όλων των υπουργείων ανάμεσα στα άλλα. Μια νέα προσωρινή κυβέρνηση θα σχηματιζόταν με σεβασμό στο Σύνταγμα και οι επόμενες προεδρικές εκλογές θα διεξάγονταν σε 2 χρόνια. Την ίδια μέρα ο Ραβολομανάνα δήλωσε ότι "παραμένει ακόμα πρόεδρος στη χώρα" και ότι "θα έκανε ότι ήταν απαραίτητο για την ανάπτυξη του κράτους"."Madagascar mayor proclaims himself in charge of country", AFP, 31 Ιανουαρίου 2009.

Στις 2 Φεβρουαρίου οι ηγέτες της αντιπολίτευσης συμμάχησαν με τον Ραζοελίνα και κατέθεσαν αίτηση στο Συνταγματικό Δικαστήριο, ζητώντας την καθαίρεση του Ραβολομανάνα."Madagascar mayor pushes for president's ouster", AFP, 2 Φεβρουαρίου 2009. Μία ημέρα μετά ο δήμαρχος δήλωσε στη διάρκεια πορείας ότι θα ανακοίνωνε το νέο κυβερνητικό σχήμα στις 7 Φεβρουαρίου."Madagascar mayor to announce govt Saturday", AFP, 3 Φεβρουαρίου 2009. Το Συνταγματικό Δικαστήριο έκρινε ότι δεν είχε την εξουσιοδότηση να καθαιρέσει τον πρόεδρο, καθώς αυτή ανήκε στο Κοινοβούλιο."Madagascar opposition mayor fired", BBC News, 3 Φεβρουαρίου 2009. Επίσης στις 3 Φεβρουαρίου απολύθηκε ο δήμαρχος Ραζοελίνα και αντιπροσωπεία με επικεφαλής τον Γκι Ραντριαναριζόα (Guy Randrianarisoa) διορίστηκε στη θέση του. Ο έκπτωτος δήμαρχος εξέφρασε τη βεβαιότητα ότι ο λαός θα ήταν αντίθετος στην απόφαση αυτή."Madagascar sacks capital city mayor", 3 Φεβρουαρίου 2009.

Ακολούθησε και νέα πορεία στις 4 Φεβρουαρίου, στην οποία έλαβαν μέρος περί τα 1.500 άτομα. Κατά τη διαδήλωση εκείνη, ο Ραζοελίνα διόρισε ως διάδοχό του στη δημαρχία τη Μισέλ Ρατσιβαλάκα και της έδωσε το δημαρχιακό κασκόλ."Hundreds protest Madagascar mayor's sacking", AFP, 4 Φεβρουαρίου 2009.

Στις 7 Φεβρουαρίου του 2009 έγινε αντικυβερνητική διαδήλωση της αντιπολίτευσης με συμμετοχή σχεδόν 20.000 ατόμων. Οι διαδηλωτές άρχισαν να πορεύονται προς το Ανάκτορο Αμποχιτσοροχίτρα όταν η αστυνομία άνοιξε πυρ. Τουλάχιστον 50 άνθρωποι σκοτώθηκαν και 83 τραυματίστηκαν.

Ο έκπτωτος δήμαρχος Ραζοελίνα υποσχέθηκε να συνεχιστούν οι διαδηλώσεις και η κυβέρνηση κατηγόρησε την αντιπολίτευση για τα επεισόδια.Ελεύθερος Τύπος, Αιματοχυσία στη Μαγαδασκάρη (διόρθωση τίτλου: Μαδαγασκάρη), 7 Φεβρουαρίου 2009. Επίσης στις 7 Φεβρουαρίου, ο Ραζοελινά διόρισε σκιώδη πρωθυπουργό το Ροϊντεφό Μονζά (Roindefo Monja), υπό προσωρινή αρχή. Επισκεπτόμενος τους τραυματίες στις 8 Φεβρουαρίου, ο Ραζοελίνα επανέλαβε ότι ο αγώνας θα συνεχιζόταν και ζήτησε να κηρυχθεί η 9η Φεβρουαρίου ημέρα εθνικού πένθους για τα θύματα της καταστολής."Madagascar opposition chief vows to fight on", AFP, 8 Φεβρουαρίου 2009.

Ο Τύπος άρχισε ήδη να καταγγέλλει την κυβερνητική καταστολή και στις 10 Φεβρουαρίου ο Ραζοελίνα, σε ομιλία του ενώπιον γύρω στους 5.000 υποστηρικτών του, ζήτησε να διεξαχθεί γενική απεργία την επόμενη ημέρα. Ο ηγέτης της αντιπολίτευσης είπε ότι θα προσέλθει σε διάλογο υπό τον όρο να διεξαχθούν εκ νέου προεδρικές εκλογές ή να σχηματιστεί προσωρινή κυβέρνηση."Madagascar rebel appoints 'ministers,' calls strike", AFP, 10 Φεβρουαρίου 2009. Οι οπαδοί του Ραζοελίνα κατέλαβαν αρκετά υπουργεία στις 19 Φεβρουαρίου, αλλάζοντας τις κλειδαριές και εγκατέστησαν τους δικούς τους υπουργούς. Μερικές ώρες μετά την εγκατάστασή τους στα υπουργεία, οι υπουργοί του Ραζοελίνα απομακρύνθηκαν από τα υπουργεία με επέμβαση των δυνάμεων ασφαλείας τα ξημερώματα της 20ης Φεβρουαρίου."Madagascan forces retake ministries", Reuters (IOL), 20 Φεβρουαρίου 2009.

Ο Ραβολομανάνα συναντήθηκε με το Ραζοελίνα στις 21 Φεβρουαρίου για σχεδόν 45 λεπτά. Η συνάντηση αυτή οργανώθηκε από το Συμβούλιο Χριστιανικών Εκκλησιών της Μαδαγασκάρης. Αμφότεροι οι άνδρες συμφώνησαν σε σχέδιο πέντε σημείων για την εκτόνωση της κρίσης. Η εν λόγω συνάντηση θεωρήθηκε αρχικά προάγγελος της έναρξης πιο εποικοδομητικού διαλόγου."Madagascar rivals meet in bid to calm unrest", AFP, 21 Φεβρουαρίου 2009. Στις 23 Φεβρουαρίου οι δυο τους είχαν νέα σχεδόν ωριαία συνάντηση"Madagascar rivals meet for further negotiations", AFP, 23 Φεβρουαρίου 2009. και ακολούθησε μία τρίτη συνάντηση την επόμενη ημέρα."Madagascar power rivals pursue negotiations", AFP, 25 Φεβρουαρίου 2009. Ωστόσο, ο Ραβαλομανάνα δεν προσήλθε στην προγραμματισμένη συνάντηση, στις 25 Φεβρουαρίου, με αποτέλεσμα να αποσυρθεί από τις συνομιλίες ο Ραζοελίνα. 
Στις 8 Μαρτίου του 2009 εκδηλώθηκε ανταρσία σε στρατόπεδο της επαρχίας Σοανιεράνα κοντά στην πρωτεύουσα Ανταναναρίβο, καθώς ο ηγέτης της αντιπολίτευσης, Ραζοελίνα, έμεινε κρυμμένος για δεύτερη συνεχή ημέρα, μετά την καταστολή του αντικυβερνητικού κινήματός του. Αργότερα έγινε γνωστό ότι ο πρώην ντι τζέι κατέφυγε στη γαλλική πρεσβείαBBC NEWS | Africa | France protects Madagascar rival. Οι στασιαστές αντιτάχθηκαν στη χρήση βίας κατά της αντιπολίτευσης και πραγματοποίησαν περιπολία σε μία από τις κυριότερες οδικές αρτηρίες που οδηγούν έξω από την πόλη προς το προεδρικό μέγαρο, αφότου κυκλοφόρησαν φήμες ότι η προεδρική φρουρά ετοιμαζόταν για επίθεση στο στρατόπεδο Κάπσατ.Εξπρές ,Μαδαγασκάρη. Ανταρσία ξέσπασε σε ένα στρατόπεδο κοντά στην πρωτεύουσα, 8 Μαρτίου 2009. Στις 9 Μαρτίου έγινε γνωστό ότι είχαν σκοτωθεί 4 άτομα κατά τις συγκρούσεις από τις 4 Μαρτίου.‘Mutiny in Madagascar military base’ , The News, 9 Μαρτίου 2009 Ο απεσταλμένος των Ηνωμένων Εθνών, Τιεμπιλέ Ντραμέ δήλωσε στις 9 Μαρτίου ότι ο ΟΗΕ έθεσε τον Ραζοελίνα υπό την προστασία του σε διπλωματική κατοικία."Madagascar opposition chief under UN protection", AFP, 9 Μαρτίου 2009. Το Γαλλικό Υπουργείο Εξωτερικών ανέφερε στις 10 Μαρτίου ότι ο Ραζοελίνα είχε φύγει από την κατοικία του Γάλλου πρέσβη. Εκπρόσωπος του Ραζοελινά ανακοίνωσε στις 11 Μαρτίου ότι ο ηγέτης της αντιπολίτευσης δεν είχε την πρόθεση να λάβει μέρος σε συνομιλίες, που ήταν προγραμματισμένες για την επόμενη ημέρα."Madagascar opposition leader 'to boycott crisis talks'", AFP, 11 Μαρτίου 2009. Λίγο μετά το Χριστιανικό Συμβούλιο των Εκκλησιών γνωστοποίησε την καθυστέρηση στις συνομιλίες.
Στις 12 Μαρτίου του 2009 η αντιπολίτευση ανέλαβε τον έλεγχο του Υπουργείου Οικονομικών με την υποστήριξη των ενόπλων δυνάμεωνReport: Madagascan opposition takes financial ministry - People's Daily Online ενώ ο πρωθυπουργός είχε δεκάλεπτη συνάντηση με τον "σκιώδη πρωθυπουργό" του Ραζοελινά. Ο τελευταίος ανέφερε ότι ο Σαρλ Ραμπεμανανζαρά είχε συμφωνήσει να δοθεί η πρωθυπουργία στον υποστηρικτή του Ραζοελίνα.. Την επόμενη ημέρα ο αρχηγός της αστυνομίας ανέφερε ότι υπάκουε σε διαταγές του Αντρέ Αντριαριζαονά και όχι στο στρατηγό που διόρισε ο πρόεδρος Ραβαλομανάνα.BBC NEWS | Africa | Madagascar police defy government Συνακόλουθα, στις 13 Μαρτίου του 2009 αναπτύχθηκαν στρατιώτες με τανκς στην πρωτεύουσα κοντά στο προεδρικό μέγαρο (Μέγαρο Ιαβολόχα) μια μέρα μετά το ραδιοφωνικό διάγγελμα του προέδρου προς τις δυνάμεις ασφαλείας.<ref
name="Έθνος">Έθνος , Στα πρόθυρα εμφυλίου η Μαδαγασκάρη, 13 Μαρτίου 2009</ref>. Στο διάγγελμα εκείνο ο Ραβολομανάνα κάλεσε το στρατό να προστατεύσουν τους πολίτες, εκπληρώνοντας τις υποχρεώσεις τους. Οι στασιαστές αρνήθηκαν ότι λαμβάνουν εντολές από τον ηγέτη της αντιπολίτευσης και δήλωσαν αποφασισμένοι να πολεμήσουν κατά των μισθοφόρων που ενδέχεται να προσλάβει ο πρόεδρος της χώρας.in.gr , Τανκς αναπτύσσουν στην πρωτεύουσα της Μαδαγασκάρης οι στασιαστές στρατιώτες, 13 Μαρτίου 2009.

Στις 14 Μαρτίου ανακαταλήφθηκε το γραφείο του πρωθυπουργού από δυνάμεις της αντιπολίτευσης και ο Ραζοελίνα έδωσε διορία 4 ωρών στον πρόεδρο να αποχωρήσει με τη θέλησή του. Θα ακολουθούσε έπειτα μαζική πορεία από οπαδούς του Ραζοελίνα προς το προεδρικό μέγαρο με σκοπό την απομάκρυνση του προέδρου Ραβαλομανάνα.Malagasy leader given ultimatum ΒΒC, 14 Μαρτίου 2009. Απομακρύνθηκε το ενδεχόμενο να ανατραπεί ο πρόεδρος με στρατιωτικά μέσα. Ο Ραβαλομανάνα έκανε δηλώσεις από το φρουρούμενο μέγαρό του μετά τη λήξη του τελεσιγράφου προς τον πρόεδρο και δήλωσε ότι ήταν ακόμα νόμιμος πρόεδρος, ζητώντας παράλληλα τη διεξαγωγή εθνικής συνδιάσκεψηςMalagasy leader defies ultimatum, BBC, 14 Μαρτίου 2009.. Μια ημέρα μετά ο πρόεδρος πρότεινε τη διεξαγωγή δημοψηφίσματος με σκοπό την έξοδο από την κρίση, κατά την οποία βρήκαν το θάνατο περισσότεροι από 135 άνθρωποι μέχρι εκείνη τη στιγμή.Flash.gr , Επίλυση κρίσης με δημοψήφισμα, πρότεινε ο πρόεδρος της Μαδαγασκάρης, 15 Μαρτίου 2009. Ο Ραζοελίνα απέρριψε την πρόταση στις 16 Μαρτίου και ζήτησε τη σύλληψη του ΡαβαλομανάναBBC NEWS | Africa | Call to arrest Madagascar leader.
 Παραίτηση Ραβαλομανάνα 
Στις 16 Μαρτίου του 2009 άρματα μάχης εισέβαλαν σε ένα από τα προεδρικά μέγαρα του Ραβαλομανάνα, στο Μέγαρο Αμποχιτσιροχίτρα και το κατέλαβαν στρατιώτες προσκείμενοι στην αντιπολίτευση. Η Αφρικανική Ένωση καταδίκασε την πράξη και τη χαρακτήρισε "απόπειρα πραξικοπήματος".BBC NEWS | Africa | Madagascar soldiers seize palace Ο Ραζοελίνα επέμεινε ότι η κατάληψη του προεδρικού μεγάρου δεν ήταν απόπειρα πραξικοπήματος.BBC NEWS | Africa | Pressure grows on Madagascar head.

Λίγες ώρες αργότερα μεταδόθηκε από το BBC ότι ο Ραβαλομανάνα ετοιμαζόταν να παραιτηθεί και να παραδώσει τις αρμοδιότητες του προέδρου και του πρωθυπουργού σε στρατιωτικό διευθυντήριο με αρχηγό τον Απολίτ Ραμοροζόν ΡαριζόνMadagascar president 'to resign', ΒΒC News, 17 Μαρτίου 2009.. Ωστόσο, ο αρχηγός του γενικού επιτελείου των ενόπλων δυνάμεων της Μαδαγασκάρης δήλωσε ότι ο στρατός υποστήριζε την ανάληψη της εξουσίας από τον ηγέτη της αντιπολίτευσης, Ραζοελίνα, και όχι από τον Απολίτ Ραμαροζόν ΡαριζόνΕλεύθερος Τύπος, Αποχώρηση Ραβαλομανάνα, 17 Μαρτίου 2009.. Από την πλευρά της, η Αφρικανική Ένωση δήλωσε ότι ο στρατός δεν πρέπει να παραδώσει την εξουσία στον αρχηγό της αντιπολίτευσης, καθώς δεν θα ήταν κάτι θα εκλαμβανόταν ως αντισυνταγματικό και ως πραξικόπημαΤα Νέα , Παρέδωσε την εξουσία στο στρατό ο πρόεδρος της Μαδαγασκάρης, 17 Μαρτίου 2009..

 Αρχηγός Κράτους 
Τελικά, το βράδυ της 17ης Μαρτίου, ο στρατός μεταβίβασε την εξουσία στον ηγέτη της αντιπολίτευσης, Ραζοελίνα. Ο Ραζοελίνα ανέλαβε μεταβατικός πρόεδρος, επικεφαλής της Ανώτατης Μεταβατικής Αρχής.Associated Press, Army puts Madagascar opposition leader in charge, 17 Μαρτίου 2009. Το Συνταγματικό Δικαστήριο ενέκρινε την απόφαση να αντικατασταθεί ο πρόεδρος Ραβαλομανάνα από τον ηγέτη της Αντιπολίτευσης.Τα Νέα ,Αποδέχεται τον Ρατζολίνα ως πρόεδρο το Συνταγματικό Δικαστήριο της Μαδαγασκάρης, 18 Μαρτίου 2009. Στις 19 Μαρτίου του 2009 η λειτουργία του Κοινοβουλίου ανεστάληΣημερινή, Μαδαγασκάρη: "Λουκέτο" στο Κοινοβούλιο 19 Μαρτίου 2009. και την ίδια μέρα ο νέος πρόεδρος ανακοίνωσε τη σύνθεση του υπουργικού συμβουλίου και προέβη στην ακύρωση της συμφωνίας με την DaewooBloomberg, Madagascar Leader Scraps Daewoo Plan to Grow Food Crops, FT Says, 19 Μαρτίου 2009. την οποία είχε συνάψει ο προκάτοχός του. Η ορκωμοσία του έλαβε χώρα στις 21 Μαρτίου του 2009 ενώπιον 40.000 υποστηρικτών του αλλά με την απουσία των ξένων πρεσβευτών"Madagascar's Rajoelina sworn in", AFP, 21 Μαρτίου 2009.. Την ίδια ημέρα στρατεύματα του Ναυτικού ζήτησαν την παραίτηση του Ραζοελίνα ως τις 25 Μαρτίου, απειλώντας με χρήση βίας με σκοπό να προστατευθεί το Σύνταγμα."Madagascan navy troops order Rajoelina to leave power in 7 days", Xinhua (People's Daily Online), 25 Μαρτίου 2009.

Στις 9 Απριλίου του 2009 άρχισαν στην πρεσβεία της Σενεγάλης στο Ανταναναρίβο διαβουλεύσεις ανάμεσα στις αντιπροσωπείες του πρώην προέδρου Μαρκ Ραβαλομανάνα και του προσωρινού προέδρου Αντρί Ρατζοελίνα, οι οποίες γίνονται υπό την αιγίδα του ΟΗΕ και της Αφρικανικής Ένωσης. Στις διαβουλεύσεις έλαβαν μέρος και οι πρώην πρόεδροι Ντιντιέ Ρατσιράκα και Αλμπέρ Ζαφί.Καθημερινή, Διεθνείς διαβουλεύσεις για Μαδαγασκάρη, 10 Απριλίου 2009. Στις 11 Απριλίου αποχώρησε από τις συνομιλίες η αντιπροσωπεία του Ραβαλομανάνα, κάνοντας λόγο για "διάλογο κωφών"Γαλλικό Πρακτορείο , Ravalomanana side quits Madagascar talks, 11 Απριλίου 2009..

Ο Ραζοελινά ανακοίνωσε στις 13 Μαΐου του 2009 ότι δεν θα είναι υποψήφιος στις προεδρικές εκλογές, οι οποίες ορίστηκαν για τον Οκτώβριο, αν και μόνο αν δεν θα είναι υποψήφιοι και οι τρεις πρώην πρόεδροι της χώρας, Μαρκ Ραβαλομανάνα, Ντιντιέ Ρατσιράκα και Αλμπέρ Ζαφί.AFP, Madagascar leader conditions election pullout, 13 Μαΐου 2009. Έπειτα από συνομιλίες με σκοπό το σχηματισμό κυβέρνησης εθνικής ενότητας, παρουσιάστηκε αδιέξοδο. Ο πρωθυπουργός Μονζά Ροϊντεφό παρουσίασε νέα κυβέρνηση στις 8 Σεπτεμβρίου του 2009, με όλα της τα μέλη προσκείμενα στον Ραζοελίνα, την οποία απέρριψαν οι ηγέτες της Αναπτυξιακής Κοινότητας των Κρατών της Νότιας Αφρικής (SADC) με το αιτιολογικό ότι παραβίαζε τη συμφωνία του Αυγούστου για κυβέρνηση συνεργασίας.Reuters, SADC leaders reject Madagascar PM's govt - mediator, 8 Σεπτεμβρίου 2009.. 
Οι 4 κύριες πολιτικές ομάδες κατέληξαν σε συμφωνία στις 6 Οκτωβρίου του 2009. Με βάση αυτήν, Μεταβατικός Πρόεδρος θα παρέμενε ο Ραζοελινά ενώ ο Εζέν Μανγκαλαζά διοριζόταν πρωθυπουργός, σε αντικατάσταση του Μονζά Ροϊντεφό. Ο Μανγκαλαζά ήταν πρόσωπο κοινής αποδοχής και είχε προταθεί από τους υποστηρικτές του πρώην προέδρου Ρατσιράκα.

Στις 9 Οκτωβρίου ο Ραζοελινά κατέστησε σαφές ότι θα διόριζε πρωθυπουργό τον Μανγκαλαζά. Ωστόσο, ο Ροϊντεφό αρνήθηκε να παραιτηθεί και στις 10 Οκτωβρίου δήλωσε ότι ηγείτο μιας νόμιμης κυβέρνησης και η αποστολή του συνεχιζόταν. Ο ίδιος τόνισε ότι δεν είχε υπογραφεί η συμφωνία από τους επικεφαλής των πολιτικών παρατάξεων και ότι δεν μπορούσε να ανατραπεί με τη διαμεσολάβηση των ξένων δυνάμεων. Αψηφώντας τις αντιρρήσεις του Ροϊντεφό, τον διόρισε στην πρωθυπουργία αργότερα την ίδια ημέρα."Madagascar: un Premier ministre de consensus nommé par décret" , AFP (Romandie.com), 11 Οκτωβρίου 2009 .

Η σύζυγος του πρώην προέδρου, η Λαλάο Ραβαλομανάνα υπέβαλε την υποψηφιότητά της, κάνοντας το Ραζοελίνα να προσθέσει τη δική του στον κατάλογο υποψηφίων για τις προεδρικές εκλογές λίγο μετά τη λήξη της προθεσμίας. Ο πρώην πρόεδρος Ντιντιέ Ρατσιράκα υπέβαλε τη δική του υποψηφιότητα παρότι επέστρεψε από την εξορία του στη Γαλλία πολύ πρόσφατα και δεν πληρούσε το προαπαιτούμενο της εξάμηνης παραμονής στο νησί. Αποτέλεσμα αυτών ήταν να αποσυρθεί η χρηματοδότηση από τη Διεθνή Κοινότητα για τις εκλογές που είχαν οριστεί για το Μάιο του 2013. Και οι 3 υποψήφιοι αφαιρέθηκαν από την εγκεκριμένη λίστα με απόφαση του εκλογοδικείου (Αύγουστος 2013) και η Διεθνής Κοινότητα υποσχέθηκε να ξαναπαράσχει οικονομική βοήθεια για τις εκλογές.

Οι προεδρικές εκλογές διεξήχθησαν έπειτα από πολλές αναβολές, τον Οκτώβριο του 2013, χωρίς να είναι υποψήφιοι οι Ραζοελίνα, Ρατσιράκα και η σύζυγος του Ραβαλομανάνα.

 Διεθνείς αντιδράσεις 
Η Γαλλία εξέφρασε τη δυσφορία της για το γεγονός ότι ο Ραζοελίνα σκοπεύει να μείνει στην εξουσία χωρίς εκλογές επί δύο χρόνια και δήλωσε ότι είναι υπέρ «της ταχείας επιστροφής στη συνταγματική τάξη».Kαθημερινή , Ο Ρατζολίνα, νέος πρόεδρος στη Μαδαγασκάρη, 19 Μαρτίου 2009.

Περισσότερο καταδικαστική ήταν και η Νότια Αφρική. Ο αρχιεπίσκοπος του Κέιπ Τάουν συνέκρινε την κατάληψη της εξουσίας από τον Ραζοελίνα με τα πρόσφατα πραξικοπήματα στη Γουινέα και στη Μαυριτανία, όπως επίσης και με τη δολοφονία του προέδρου Νίνο Βιέιρα στη Γουινέα-Μπισσάου.Associated Press , Zambia says Madagascar coup threatens democracy, 19 Μαρτίου 2009.

Η Ζάμπια χαρακτήρισε την αλλαγή κυβέρνησης στη Μαδαγασκάρη ως απειλή για τη δημοκρατία στην ήπειρο και ζήτησε την προσωρινή αποπομπή της νησιωτική χώρας από την Αφρικανική Ένωση και από την Αναπτυξιακή Κοινότητα των Κρατών της Νοτίου Αφρικής (SADC). Σε έκτακτη διάσκεψη στη Σουαζιλάνδη με θέμα την κρίση στη Μαδαγασκάρη, οι ηγέτες της SADC ανακοίνωσαν ότι δεν μπορούν να αναγνωρίσουν τον Αντρί Ραζοελίνα ως νέο ηγέτη της χώρας και κάλεσε την Αφρικανική Ένωση και τη διεθνή κοινότητα να πράξουν το ίδιοΤα Νέα , Ηγέτες χωρών της Νοτίου Αφρικής δεν αναγνωρίζουν τον νέο ηγέτη της Μαδαγασκάρης, 19 Μαρτίου 2009.. Παράλληλα ζήτησαν την επιστροφή «σε μια δημοκρατική και συνταγματική ηγεσία το συντομότερο δυνατόν». 
Σε συνεδρίαση του οργανισμού στην Αντίς Αμπέμπα αποφασίζεται να τεθεί εκτός Αφρικανικής Ένωσης η Μαδαγασκάρη, κρίνοντας ως "αντισυνταγματική" τη διαδικασία που έφερε στην εξουσία τον πρόεδρο Ραζοελίνα.Εξπρές, Η Αφρικανική Ένωση έθεσε εκτός οργανισμού τη Μαδαγασκάρη, 20 Μαρτίου 2009.

Οι ΗΠΑ χαρακτήρισαν επίσης "πραξικόπημα" την ανάληψη της εξουσίας στη Μαδαγασκάρη από τον 
ηγέτη της αντιπολίτευσης ανακοινώνοντας ότι αναστέλλουν την αποστολή ανθρωπιστικής βοήθειας στη χώραEξπρές, Η Ουάσινγκτον κατάγγειλε ως πραξικόπημα την αλλαγή εξουσίας στη Μαδαγασκάρη, 20 Μαρτίου 2009..

Τον Νοέμβριο του 2010 σε δημοψήφισμα που έγινε στη χώρα, οι πολίτες τάχθηκαν υπέρ της αναθεώρησης του Συντάγματος, σε ποσοστό 74%.Ελευθεροτυπία, Νέο σύνταγμα θέλουν στη Μαδαγασκάρη, 22 Νοεμβρίου 2010. Με βάση το Σύνταγμα, πρόεδρος παρέμεινε ο Ραζοελίνα, μέχρι τη διεξαγωγή εκλογών, το 2011.

 Παραίτηση 2014 
Στις 24 Ιανουαρίου 2014 ο Ραζοελίνα παραιτήθηκε συμβολικά και παρέδωσε την εξουσία στον νικητή των προεδρικών εκλογών του 2013 Ερί Ραζαοναριμαμπιανινά, ο οποίος ορκίστηκε πρόεδρος την επόμενη ημέρα.Madagascar strongman steps down, clears way for successor , Business Day, 24 Ιανουαρίου 2014.

 Εκλογές 2018 και επιστροφή στην προεδρία 
Στις αρχές Αυγούστου του 2018 ο Ραζοελίνα ήταν ο πρώτος που υπέβαλε υποψηφιότητα για τις προεδρικές εκλογές του 2018.

Στον πρώτο γύρο των εκλογών στις 7 Νοεμβρίου προηγήθηκε με ποσοστό 39,19% (1.949.851) ψήφους επικρατώντας των αντιπάλων του, Μαρκ Ραβαλομανάνα και Ερί Ραζαοναριμαμπιανινά. ΟΙ δύο υποψήφιοι που προκρίθηκαν στον δεύτερο γύρο αναμετρήθηκαν και σε ζωντανή τηλεοπτική συζήτηση (τηλεμαχία) στις 10 Δεκεμβρίου.

Ο Ραζοελίνα κέρδισε τις εκλογές στον δεύτερο γύρο με ποσοστό 55,6% έναντι 44,3% για τον Ραβαλομανάνα και ορκίστηκε πρόεδρος στις 19 Ιανουαρίου 2019.

Στις 22 Ιουλίου 2021 η αστυνομία  ανακοίνωσε τη σύλληψη έξι αλλοδαπών που σκόπευαν να δολοφονήσουν τον Ραζοελίνα και ο γενικός εισαγγελέας τους απείγγειλε διαφορετικές κατηγορίες. Την επομένη , ανακοινώθηκε από την εισαγγελία ότι τουλάχιστον ένας από τους συλληφθέντες ήταν γάλλος υπήκοος και πρώην μέλος των Γαλλικών Ενόπλων Δυνάμεων.

Τον Ιούνιο του 2023 η αποκάλυψη της γαλλικής ιθαγένειας οδήγησε στην έναρξη κοινοβουλευτικής έρευνας, ακολουθούμενη από την ανάκριση στο Ανώτατο Συνταγματικό Δικαστήριο από μια ομάδα πολιτών της διασποράς της Μαδαγασκάρης στη Γαλλία..

Στις 14 Αυγούστου 2023 συνελήφθη στο Λονδίνο η διευθύντρια του υπουργικού συμβουλίου Romy Voos Andrianarisoa,  κατηγορούμενη για διαφθορά αναφορικά με μια εταιρεία εξόρυξης με έδρα την βρετανική πρωτεύουσα.corruption-romy-andrianarisoa-arretee-au-royaume-uni Η διευθύντρια απολύθηκε από τον Ραζοελίνα στις 16 Αυγούστου 2023.Tentative de corruption : En détention provisoire à Londres, la Dircab de la Présidence, limogée

 Επανεκλογή 2023 
Στις 16 Νοεμβρίου 2023 ο Ραζοελίνα επανεξελέγη πρόεδρος για 3η θητεία από τον πρώτο γύρο των εκλογών, με ποσοστό 58,95%.

Τον Μάιο του 2025, ο Ραζοελίνα επιβεβαίωσε την πρόθεσή του να επισκεφθεί ο ίδιος τα Σκόρπια Νησιά, τα γαλλικά νησιά που συνορεύουν με τα ύδατα της Μαδαγασκάρης, ενώ παράλληλα τάχθηκε υπέρ της οδού του διαλόγου για την επίλυση αυτής της διαμάχης που διαρκεί εδώ και αρκετές δεκαετίες, μετά την ευρωπαϊκή αυτοκρατορική εποχή, στην Αφρική.

Κατά τον Σεπτέμβριο του 2025 ξέσπασαν εκτεταμένες διαδηλώσεις κατά των συχνών διακοπών νερού και ρεύματος, προκαλώντας τον θάνατο περισσότερων από 20 ανθρώπων. Σε απάντηση, ο Ραζοελίνα απέπεμψε τον πρωθυπουργό Κριστιάν Εντσαΐ  στις 29 Σεπτεμβρίου 2025. Δήλωσε, χωρίς να παράσχει αποδείξεις, ότι ορισμένοι πολιτικοί σχεδίαζαν να επωφεληθούν από τις διαδηλώσεις και είχαν εξετάσει το ενδεχόμενο πραξικοπήματος ενώ απευθυνόταν στα Ηνωμένα Έθνη. Στις 12 Οκτωβρίου το γραφείο του Ρατζουελίνα ανακοίνωσε ότι εξελισσόταν απόπειρα ανατροπής της κυβέρνησής του· μία ανακοίνωση ανέφερε ότι η κατάσταση τελούσε υπό έλεγχο. Ωστόσο, στις 13 Οκτωβρίου, ένας βουλευτής της αντιπολίτευσης ανέφερε ότι ο Ραζοελίνα είχε φύγει από τη χώρα. Ο Ρατζουελίνα απηύθυνε διάγγελμα στο έθνος αργότερα την ίδια ημέρα, λέγοντας ότι έφυγε «φοβούμενος για τη ζωή του», αλλά παρέμεινε ανυποχώρητος, δηλώνοντας ότι «δεν θα επιτρέψει να καταστραφεί η Μαδαγασκάρη» και αρνούμενος να παραιτηθεί. Η ομιλία μεταδόθηκε από την επίσημη σελίδα της προεδρίας στο Facebook, αλλά όχι από την εθνική τηλεόραση.

Στις 14 Οκτωβρίου 2025 ο Ραζοελίνα εξέδωσε διάταγμα διάλυσης της Εθνοσυνέλευσης, και πάλι χωρίς να αποκαλύψει την τοποθεσία του, επαναβεβαιώνοντας ότι εξακολουθεί να ηγείται της κυβέρνησης. Αργότερα την ίδια ημέρα, η Εθνοσυνέλευση αψήφησε το διάταγμα και ψήφισε την καθαίρεση του Ραζοελίνα με 130 ψήφους υπέρ και ένα λευκό, καθώς ο στρατός ανακοίνωσε ότι κατέλαβε την εξουσία.

 Παραπομπές 

 Εξωτερικοί σύνδεσμοι 

 Madagascar's 'militant mayor'. Jonny Hogg, BBC News. 3 Φεβρουαρίου 2009
 Mayor Declares a Coup in Madagascar. BARRY BEARAK, The New York Times. 31 Ιανουαρίου 2009

Ραζ
Κατηγορία:Club DJs